मुंबई.बिग बॉस-9 के प्रोड्यूसर को अंडरवर्ल्ड की धमकी मिली है। मुंबई पुलिस से जुड़े करीबी सूत्रों ने dainikbhaskar.com को बताया कि शो की प्रोडक्शन कंपनी एंडेमॉल इंडिया को फोन कर 10 करोड़ रुपए मांगे गए हैं। फोन गैंगस्टर सुरेश पुजारी ने किया था।
फोन आया तो कंपनी को क्या लगा?
- 14 दिसंबर, 2015 को रफी अहमद किदवई मार्ग पुलिस स्टेशन (मुंबई) में एंडेमॉल इंडिया की ओर से एक एफआईआर दर्ज कराई गई है।
- आईपीसी की धारा 383, 386-387 और 504 के तहत मामला दर्ज हुआ है।
- इसमें कहा गया है कि 8 दिसंबर को कंपनी के आनंद चव्हाण को पहला कॉल आया।
- फोन करने वाले ने कहा था कि अगर पैसे नहीं दिए गए, तो जान से मार दिया जाएगा।
- एफआईआर के मुताबिक, चव्हाण को शुरू में लगा कि कोई उनके साथ मजाक कर रहा है।
- जब उन्हें इंटरनेट पोर्टल की कॉलिंग सर्विसेस के जरिए जान से मारने की धमकी दी गई तो वे समझ गए कि यह किसी गैंगस्टर का ही काम है।
- कहा जा रहा है कि चव्हाण को करीब एक दर्जन धमकी भरे फोन आए थे, जिन्हें एंटी एक्सटॉर्शन सेल (ACE) द्वारा टेप और मॉनिटर किया गया। उसी दौरान पता चला कि कॉलर सुरेश ही था।
प्रोड्यूसर पर पुजारी के गुर्गे की नजर
- चव्हाण के मुताबिक, गैंगस्टर ने उन्हें गालियां देते हुए यह भी कहा है कि गैंग उन पर नजर रखे हुए है।
- प्रोडक्शन हाउस की ओर से मुंबई के ज्वाइंट पुलिस कमिश्नर को एक लेटर भी लिखा गया है।
- पुलिस प्रोटेक्शन की मांग की गई थी, जो एफआईआर के बाद अब उन्हें दे दी गई है।
आगे की स्लाइड्स में पढ़ें, कौन है सुरेश पुजारी...
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva